
РАЗДЕЛ І
ОБЩИ РАЗПОРЕДБИ


Предмет
Чл. 1.(1) Настоящите Вътрешни правила за работната заплата (ВПРЗ) уреждат структурата, елементите и организация на работната заплата на работещите  в Детска градина   № 145  „Българка”, като отчитат спецификата на различните длъжности и характерните за тях задължения.

(2) ВПРЗ уреждат реда, условията и критериите за: образуване и разпределение на средствата за работна заплата; определяне и изменение на основните работни заплати по основни длъжности и работни места; формиране на индивидуалните работни заплати в зависимост от количеството и качеството на вложения труд и бюджета на детското заведение; 

(3) ВПРЗ определят видовете и размерите на допълнителните трудови и други възнаграждания и регламентират реда и начина за изплащане на заплатите на работещите.

Цели

Чл. 2. (1) Целите на настоящите ВПРЗ са:
1. Гарантиране на справедливи и обективни правила при определяне на индивидуалните работни заплати на работещите;
2. Посочване на ясни критерии за промяна в индивидуалните трудови възнаграждения на работещите;
3. Конкретизиране на нормативните разпоредби в сферата на заплащането и на клаузите в КТД с оглед условията и целите на  детското заведение
4.Създаване на стимули и предпоставки за повишаване ефективността на възпитателно-образователния процес в детското заведение, както и на квалификацията на персонала;
5.Поддържане висока конкурентноспособност на детската градина.
(2) Постигането на целите по предходната алинея се осъществява чрез прилаганите системи на работната заплата, както и с прилаганите в детската градина специфичните политики на управление на персонала.


Издаване и изменение на ВПРЗ
Чл. 3. (1) ВПРЗ се изработват, изменят и утвърждават от работодателя в съответствие с процедудурата и изискванията на чл. 37 от Кодекса на труда.
(2)  ВПРЗ се изменят и допълват по реда на тяхното приемане.

(3) При промени в КТ, КТД или други нормативни актове, отнасящи се към настоящите ВПРЗ, работодателят е длъжен в 14-дневен срок от влизане в сила на измененията да внесе необходимите промени във ВПРЗ.

Действие на ВПРЗ

Чл. 4. Настоящите ВПРЗ са в сила от 01.01.2026 година и действат за неопределен период до изричната им отмяна от работодателя.

Чл. 5. (1) Настоящите ВПРЗ се прилагат спрямо всички работещи, които са учередили индивидуално трудово правоотношение с Детска градина   № 145  „Българка”, независимо от неговото основание, срок и съдържание.

(2) Работодателят е длъжен да доведе съдържанието на ВПРЗ и всяко тяхно изменение до знанието на работещите в срок до 14 дни от тяхното приемане или изменение.

(3) Настоящите ВПРЗ не се прилагат спрямо работещи по граждански договор за управление или предоставяне на услуга.

  РАЗДЕЛ ІІ
  ОПРЕДЕЛЯНЕ  И  РАЗПРЕДЕЛЕНИЕ НА СРЕДСТВАТА ЗА РАБОТНА ЗАПЛАТА

Определяне и разпределяне на средствата за работна заплата

Чл. 6. Средствата за работна заплата се определят общо и се разпределят по видове персонал: 

· Педагогически персонал: директор, учител, педагог.

· Административен персонал: счетоводител, ЗАТС, домакин.

· Помощно-обслужващ персонал: готвач, помощник-готвач, помощник-възпитател, работници.
Чл. 7. Годишният размер на средствата за работна заплата се формира на база утвърдена с щатно разписание на Детска градина   № 145  „Българка” численост на персонала и средна брутна работна заплата  и спазвайки разпорежданията за численост на персонала.

 Чл. 8. Средствата за работна заплата за настоящата бюджетна година се използват за изплащане на: 

- основни месечни работни заплати 
- допълнителни и други трудови възнаграждения с постоянен характер по Кодекса на труда, по други нормативни актове, с колективен трудов договор и/или тези вътрешни за работната заплата(ПКС и процент прослужено време),  и/или с индивидуален трудов договор;

- възнаграждения за платен годишен отпуск, друг платен отпуск, извънреден труд и/или други, заплащани от средствата за работна заплата; парични обезщетения за сметка на работодателя за дните на временна неработоспособност
-други с непостоянен характер-отработени лекторски часове, работа с НЕИСПУО, наставничество
- целеви награди;

- парични награди;
Годишният размер на  средствата за работна заплата служи за база  при определяне на вноските  за бюджета на задължителното социално и здравно осигуряване, за фонд ПКБ за сметка на работодателеля и пенсионните учителски  фондове за родените преди и след 1960 година.
Основните месечни работни заплати, на работещите в ДГ 145 „Българка“ са както следва:

Директор-1393,69Е
Старши учител-1180,01Е
Учител-1144,05 Е
Учител неотговарящ на изискванията 85% от осн. заплата на учител-972,20Е
Помощник възпитател със свидетелство за професионална квалификация-763,41 Е
Помощник-възпитател без професионална квалификация-636,17Е
АТС-802,60Е
Счетоводител 0,5 щат -493,91Е
Готвач-730 Е
Работник кухня ½ щат 327,99 Е
Работник поддръжка- 682,50 Е
РАЗДЕЛ ІІІ
ОПРЕДЕЛЯНЕ И ИЗМЕНЕНИЕ НА РАБОТНИТЕ  ЗАПЛАТИ
Структура на работната заплата

Чл. 9. Брутната работна заплата се състои от: 

1. Основна работна заплата.

2. Допълнителни трудови възнаграждения.

3. Други трудови възнаграждения.

Основна месечна работна заплата

Чл. 10. Основната месечна работна заплата за педагогическия персонал е възнаграждение за изпълнението на нормата преподавателска работа и другите трудови задължения, присъщи за длъжността в съответствие с уговорената в индивидуалния трудов договор продължителност на работното време. 

(1) Индивидуалните основни месечни работни заплати на педагогическия персонал при нормална продължителност на работното време се договарят в размери не по-ниски от определените в Анекс Д01-7/20.01.2026 към КТД N Д01-298/22.12.2025г ,Наредба за изменение Наредба №4/2017г. ДВ бр.42 от 23.05.2025г. 
(2) Изключения от минималните размери на основните месечни работни заплати на педагогическия персонал се допускат, когато:

1. лицето не отговаря на изискванията за заемане на длъжността, заплатата се формира на база 85% от минималната заплата за длъжността.
2. индивидуалната норма преподавателска работа на лицето е под установената минимална норма задължителна преподавателска работа.                                                                                                     Чл. 11. Индивидуалните основни месечни работни заплати на непедагогическия персонал при нормална продължителност на работното време се договарят в размери не по-ниски от минималната работна заплата 620,20Е за страната ПМС№ 243/13.11.2025г.
Чл. 12. (1) Механизмите за определяне на основните работни заплати на педагогическия и непедагогическия персонал се включват във вътрешните правила за работната заплата на детската градина.

(2) Конкретните размери на индивидуалните основни работни заплати за звената от системата на  ПУО, които не прилагат системата на делегираните бюджети, се договарят от директора съобразно вътрешните правила за работната заплата въз основа на определените годишни средства за заплати в рамките на утвърдения бюджет на детската градина и се определят според образованието, личната квалификация, стаж по специалността, включени допълнителни отговорности в длъжностната характеристика и се установяват в индивидуалния трудов договор.
Чл. 13. Изменения на основните месечни заплати на работещите се извършва при: 

1.  Промяна с нормативен акт.
2.  Преназначаване на друга длъжност.   

3.  Случаите, предвидени в чл. 118, ал. 3 и чл. 119 от Кодекса на труда. 

4.  В други случаи, предвидени в нормативен акт.

По преценка на ръководителя и в рамките на Фонд работна заплата може да се определят и по-високи размери на ОМРЗ.

Допълнителни и други трудови възнаграждения
Чл.14.(1) В брутната работна заплата на персонала в системата на ПУО освен допълнителните трудови възнаграждения, определени в Кодекса на труда и подзаконовите нормативни актове, се включват и следните допълнителни трудови възнаграждения: 
1. За придобит трудов стаж и професионален опит се заплаща допълнително месечно трудово възнаграждение в размер на 1% за всяка година трудов стаж, признат по реда на КТ и Наредбата за структурата и организацията на работната заплата.
(1) Правото за получаване на допълнителното трудово възнаграждение за трудов стаж и професионален опит възниква при придобит трудов стаж и професионален опит не по-малък от една година.
(2) Зачита се изцяло за придобит трудов стаж и професионален опит, придобития трудов стаж до 01.07.2007г по трудово или служебно правоотношение                                                                   2.за професионално-квалификационна степен;
2. за безплатна храна - на непедагогическия персонал в детското заведение се заплаща  32,12Е лева месечно, на педагогическия персонал храна не се полага.
3. За наставничество на учители се заплаща 34,90 Е месечно за срок до 1 година.
4. за постигнати резултати от труда през учебната година съгласно раздел IV;
5. на учителите  се изплаща допълнително трудово възнаграждение в размер на 12,89 Е месечно, 
през учебната  година, за работа със задължителна документация.
6. за  работа с деца със специални образователни потребности се изплаща допълнително трудово възнаграждение на учители, директор и други педагогически специалисти в размер на 20,40 Е месечно през учебната година, за действително отработено време.
7. за  работа с деца със специални образователни потребности се изплаща допълнително трудово възнаграждение на помощник-възпитателките в размер на 9,67 месечно през учебната година, за действително отработено време.
8. На педагогическите специалисти, членове на синдикатите, извършващи допълнителна работа се заплаща допълнително възнаграждение като лекторски часове
-водене на Летописната книга 10 часа годишно

-водене на протоколи от заседания на педагогически съвет 2 часа на протокол.
(2) С национални програми или в колективен трудов договор с вътрешните правила за работната заплата и/или с индивидуалния трудов договор може да бъдат определяни и други видове допълнителни трудови възнаграждения. 
(3) Допълнителното възнаграждение за придобита професионално-квалификационна степен по ал. 1, т. 2 е с постоянен характер, както следва:

· 60,67 Е месечно – за първа професионално квалификационна степен 

· 46,71 Е месечно – за втора професионално квалификационна степен

· 33,29 Е месечно – за трета професионално квалификационна степен 

· 23,63 Е месечно – за четвърта професионално квалификационна степен

· 20,40 Е месечно – за пета професионално квалификационна степен
 Професионално-квалификационна степен се удостоверява със свидетелство, издадено от специализираните институти за повишаване квалификацията на учителите съгласно ЗПУО.
(4) Допълнителното възнаграждение в случай на вътрешно заместване по чл. 259 от Кодекса на труда се определя със заповед на Директора, като за лекторски час се заплаща сумата определена по КТД за педагогически специалист с висше образование 6,29 Е, за педагогически специалист не отговарящ на изискванията за заемане на длъжността 5,16 Е, но не повече от 5 часа дневно.
(5) Положеният извънреден труд се заплаща с увеличение:
- за работа през дните на седмична почивка, които не са в графика на работното време – 75 на сто от почасовата работна заплата, определена с трудов договор на съответния работещ;

- за работа през официален празничен ден се заплаща увеличение от 100 на сто от почасовата работна заплата, определена с трудовия договор на съответния работещ.

(6) В брутната работна заплата на персонала в системата на ПУО може да се включват и допълнителни трудови възнаграждения за официални празници или за началото на учебната година - до три пъти годишно, при наличие на средства в бюджета на детската градина. Право на ДТВ имат работници и служители, работещи на постоянен трудов договор, не са в период на изпитване и нямат предизвестие за прекратяване на трудов договор към момента на изплащане на паричното възнаграждение.
 (7) Работодателят осигурява еднократно за една календарна година средства за представително облекло на работници и служители педагогически специалисти, членове на синдикатите и работодателите, страни по договора в съответствие с КТД от 27.06.2018г. Наредба № 14/16.11.2016г.. за представително облекло на лицата от педагогическия персонал в детските градини и чл.48 от Анекс съм  КТД /20.01.26г./ в размер не по-малък от 241,50 Е
Рабатодателите осигуряват безплатно работно облекло в съответствие с Наредба за безплатно  и униформено облекло и КТД в размер не по –малко от 177,17 Е на работници и служители, членове на синдикатите.
При напускане или пенсиониране, служителят се задължава да възстанови сумата, която остава до изтичане на календарната  година, като я внесе по каса.

Чл.15.(1) Видовете допълнителни възнаграждения на педагогическия и непедагогическия персонал се включват във вътрешните правила за работната заплата на детската градина.
(2) Конкретните размери на допълнителните възнаграждения се договарят от директора съобразно вътрешните правила за работната заплата в рамките на утвърдения бюджет на детската градина и се определят в индивидуалния трудов договор.


 Годишно и еднократно стимулиране
Чл.16.(1) Разликата между определените от тези правила средства за работна заплата и фактически начислените през годината формират икономия, която може да се ползва за изплащане на парични награди на работещите по трудово правоотношение за постигнати резултати. Допълнителните възнаграждения се изплащат само при изготвен анализ на приходите и разходите по приоритети, утвърден от директора, като разпоредител с кредита при недопускане на просрочени финансови задължения и неразплатени разходи и осигуряване на възпитателно-образователния процес в системата на делегиран бюджет по утвърдените средства по формулата за учебното заведение и установяване на повече средства от необходимите за функциониране на детското заведение до края на бюджетната година. 
(2) При стимулирането за годишни резултати се извършва разпределение на средствата между членовете на колектива за действително отработено време.

(3) При оценката по предходната алинея се отчитат:

        - професионализъм;

        - професионални изяви и инициативност;

        - трудова дисциплина.

(4) Директорът определя със заповед размера на паричните или предметни награди  на персонала за образцово изпълнение на служебните задължения.

Чл. 17. При констатирани и доказани нарушения на трудовата дисциплина по реда на чл.187 и чл.190 от КТ, работникът не получава възнаграждение по чл.14, ал. (6) и чл.16 от настоящите правила в рамките на бюджетната година/години/, през която/които/ се налага и  тече срокът на  дисциплинарното наказание.

 РАЗДЕЛ IV
УСЛОВИЯ И РЕД ЗА ОПРЕДЕЛЯНЕ НА ДОПЪЛНИТЕЛНОТО ТРУДОВО ВЪЗНАГРАЖДЕНИЕ ЗА ПОСТИГНАТИ РЕЗУЛТАТИ ОТ ТРУДА НА ПЕДАГОГИЧЕСКИЯ  И НПЕДАГОГИЧЕСКИ ПЕРСОНАЛ 

Чл. 18. (1) Допълнителното трудово възнаграждение за постигнати резултати от труда се изплаща на педагогическия и непедагогически персонал персонал в детската градина, въз основа на оценяване, извършено по показатели  и критерии към тях, приети с решение на педагогическия съвет за пед. специалисти и на общо събрание за непедагогическите.
(2) Резултатите от труда  се оценяват след приключване на учебната година, но не по-късно от 15 октомври.
Чл. 19. (1) Средствата за допълнително трудово възнаграждение за постигнати резултати от труда през учебната година на педагогическия и непедагогически персонал, са включени в единните разходни стандарти за едно дете или ученик и се планират в рамките на бюджета на  детската градина в размер съответно не по- малко от  4,5%  и не повече от 5 % от годишния размер на средствата за работни заплати на педагогическия  персонал и не по-малко от 3% и неповече от3,5 % от годишния размер на средствата за работни заплати на непедагогическите специалисти. Служителите, работещи на непълно работно време, не получават в пълен размер средствата от ДТВ, а сумата се изчислява в зависимост от щата, който заемат.               
Чл. 20. (1) Право на допълнително възнаграждение за постигнати резултати от труда имат лицата от педагогическия персонал, които са в трудови правоотношения с детската градина към края на учебната година и имат действително отработени при същия работодател най-малко 124 дни за учебната година, за която се отнася оценяването (без различните видове отпуск) и най-малко152 дни за учебната година,за която се отнася оценяването(без различните видове отпуск), за непедагогическия персонал. 

(2) Право на допълнително възнаграждание за постигнати резултати от труда имат и лицата от педагогическия и непедагогически персонал, чието трудово правоотношение е прекратено преди края на учебната година, но имат действително отработени (без различните видове отпуск) най-малко 124 / 152 дни за учебната година при същия работодател. Оценяването на резултатите от труда за тези лица се извършва в срока по чл. 24, ал. 4 от Наредба № 4/20.04.17г. за периода преди прекратяване на трудовото правоотношение, а размерът на допълнителното им възнаграждение се определя по реда на чл. 29, ал. 1 и се изплаща като дължима сума за изминал период от време.
(3) 
Чл. 21. (1) Оценяването на постигнатите резултати от труда в детска градина с педагогически персонал до 10 души се извършва от директора. 

(2) Оценяването на постигнатите резултати от труда в детска градина с педагогически персонал над 10 души се извършва от комисия, председател на която е директорът. Броят на членовете и съставът на комисията се избират от педагогическия съвет.

(3) Оценяването на постигнатите резултати от труда на членовете на комисията се извършва от директора.

Чл. 22. (1) Резултатите от труда на педагогическия персонал се оценяват чрез попълване на карта за всяко лице, съдържаща показателите за оценка и критериите към тях. 

(2) Картата за оценка на резултатите от труда се подписва от комисията по чл. 27, ал. 2 и 4, съответно от директора - в случаите по чл. 27, ал. 1 и 3 от Наредба № 4/20.04.17г..

(3) С картата за оценка на резултатите от труда се запознава оценяваното лице, което се удостоверява с подписа му.

(4) Картата за оценка на резултатите от труда се съхранява в личното трудово досие на оценявания.

Чл. 23. (1) Размерът на допълнителното възнаграждение на всяко лице от педагогическия персонал се определя в рамките на средствата по чл. 25, ал. 1 от Наредба № 4/20.04.17г. пропорционално на получения от него общ брой точки в картата за оценка спрямо общия брой точки на педагогическия персонал в детското заведение. 

(2) Размерите на допълнителните възнаграждения на педагогическия персонал се определят със заповед на директора на детската градина.

(3) Изплащането на допълнителните възнаграждения за постигнати резултати от труда се извършва до един месец след издаване на заповедта по ал. 2.
Чл.24 Определят се годишни средства за квалификация на педагогическия персонал в размер на 1,3% от годишните средства за работна заплата.
Чл.25 Допълнително възнаграждение в размер на 85% от основната работна заплата, получава служител, работещ по заместване, или сумата се разпределя между заместващите(ако замества повече от едно лице чл.259 КТ)

чл.26 При реализиране на финансови икономии със заповед на директора може да се определи и допълнително материално стимулиране, от средствата, които са разликата между определените и изразходваните средства към 31 декември на календарната година. 

(2) Общият размер на допълнително материално стимулиране по ал. 1, което може да получи едно лице е не повече от една брутна заплата.

РАЗДЕЛ V

 РЕД И НАЧИН ЗА ИЗПЛАЩАНЕ НА РАБОТНИТЕ ЗАПЛАТИ

Чл. 24. Формираните съгласно ВПРЗ, месечни работни заплати, както и полагащите се съгласно закон, индивидуалния трудов договор, КТД и/или тези правила допълнителни трудови възнаграждания, се изплащат двукратно до  15 число на месеца - аванс, заплата до 30 число на  месеца ,  през който е положен трудът. 
1. При липса на средства гарантирано се изплаща МРЗ и се договаря  разсрочено плащане. 
2. При изчисляване на възнаграждението или обезщетението за платен отпуск  да се спазват  разпоредбите  на чл.17 и чл.18 от НСОРЗ.   

3. При увеличаване размера на работната заплата със същия % се увеличавава  размера за  платения отпуск /чл.21 от НСОРЗ/.

4. За изпълнение  на граждански, обществени  и други задължения  - според договореностите в КТ чл.157, ал.1, 2, 3 и КТД.

5. Средствата за имуществена отговорност  се уреждат въз основа на глава Х на КТ.   

6. Обезщетения  при напускане/пенсиониране се изплащат с последното трудово възнаграждение. 

Чл. 25. Месечните индивидуални работни заплати, както и полагащите се допълнителни трудови възнаграждание са изплащат на работещия само чрез превод по банковата му сметка.
Чл. 26. При постъпване на работа всеки работещ е длъжен да представи банковата си сметка, в противен случай касиерът е длъжен до една седмица след датата на сключване на трудовия договор със съответното лице служебно да му открие банкова сметка.
Чл. 27. Трудови и други възнаграждания се изплащат в брой от касиера само с изрична писмена заповед на директора на Детска градина   № 145  „Българка”.
РАЗДЕЛ VI
РАБОТНО ВРЕМЕ ПОЧИВКИ И ОТПУСКИ

Чл.28 за членовете на синдикалните организации размерът на основния платен годишен отпуск е както следва:
-непедагогически персонал неработещ с деца-29дни

-помощник –възпитатели-33 дни

-педагогически персонал-56 дни

-ползване на отпуск по чл.157

-право на 3 работни дни допълнителен отпуск, ползват служители с две деца до 18 год. Възраст и 5 дни, служители с 3 деца до 18 годишна възраст, членове на синдикалните организации.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1.  Настоящите Вътрешни правила са разработени на основание чл. 37 от КТ; ПМС№ 243/13.11.2025г.Наредба № 4 от 20.04.2017 г. на МОН изм.и доп. ДВ 42 от 23.05.25г. , КТД от 22.12.2025г. Анекс ДО1 – 298/22.12.2026 и  други действащи нормативни актове за Детска градина № 145  „Българка”   и са в сила от 01.01.2026г.
       Работодател :                                       Председател на СО:                                                                    

                     /Д. Спасова/                                                 /Д. Четелязова /
Приложение № 1 към чл. 18, ал. 1 

Показатели за оценяване на резултатите от труда на педагогическите специалисти 
	№ 
	Показатели
	Точки


	1. 
	Планиране, организация и провеждане на образователно-възпитателния процес
	14

	2. 
	Използване на интерактивни методи, иновации и ИКТ
	8

	  
	в образователно-възпитателния процес
	

	3. 
	Работа в екип за създаване на подходяща образователно-възпитателна среда(комуникация с психолога, участие в комисии и др.)
	8

	4. 
	Работа с деца, в т.ч. застрашени от отпадане; в риск; в мултикултурна среда; със СОП и/или хронични заболявания 
	8

	5. 
	Работа с деца за участие и заемане на призови места в конкурси и състезания 
	7

	6. 
	Работа с родителите 
	6

	7. 
	Работа с деца в допълнителна дейност
	7

	8. 
	Работа в методически обединения и подпомагане на
	7

	  
	новоназначени учители
	

	9. 
	Разработване и реализиране на проекти
	5

	10. 
	Получени професионални отличия и награди през оценявания период
	30

	  
	и избрани от детската градина показатели
	


Максимален брой точки: 100
